ג'סיקה מאיר

ג'סיקה אולריקה מאיר (באנגלית: Jessica Ulrika Meir; נולדה ב־1 ביולי 1977) היא אסטרונאוטית אמריקאית ממוצא יהודי דוקטור לביולוגיה ימית, ופיזיולוגית. לפני כן, הייתה אקוונאוטית מטעם נאס"א, ועוזרת מרצה להרדמה בבית הספר לרפואה של אוניברסיטת הרווארד. לקחה חלק במשלחות 62/61 לתחנת החלל הבין-לאומית (ISS), בשנים 2019–2020.

המגזין האמריקאי "TIME" כלל אותה ברשימה "טיים 100" למאה האנשים המשפיעים ביותר לשנת 2020.

קורות חיים
טקסט=|ממוזער|295x295 פיקסלים|מאיר בחליפת חלל, 2019
מאיר נולדה בקאריבו, ארוסטוק, מיין שבארצות הברית. אמהּ שוודית מרקע נוצרי, ואביה רופא יהודי־ישראלי ממוצא עיראקי שירד מהארץ לשוודיה בצעירותו, על מנת ללמוד רפואה, אך חזר זמנית כדי להשתתף במלחמת העצמאות של מדינת ישראל, כנהג אמבולנס. על אף שאמה לא־התגיירה, מאיר עצמה מזדהה תרבותית גם כיהודייה, הלכה לבית כנסת, ואף חגגה בת מצווה. לה קרובי משפחה רבים בישראל, והיא אף ביקרה בארץ פעמיים: פעם ראשונה כנערה עם הוריה ואחיה, ופעם שנייה כאסטרונאוטית כשבאה להרצות בחיפה בסמסטר הקיץ של אוניברסיטת החלל הבין-לאומית (ISU).

בשנת 1999 קיבלה תואר ראשון בביולוגיה מאוניברסיטת בראון, בשנת 2000 קיבלה תואר שני בחקר החלל מאוניברסיטת החלל הבין-לאומית ובשנת 2009 קיבלה דוקטורט בביולוגיה ימית ממכון סקריפס לאוקיינוגרפיה (SIO).

 מחקרים 
מחקר הדוקטורט שלה התמקד בפיזיולוגית הצלילה של הפינגווין הקיסרי ושל פיל הים הצפוני.

בין השנים 2000–2003 מאיר עבדה במתקן מחקר טיסה המאוישת של לוקהיד מרטין (הנמצא בתוך מרכז החלל ג'ונסון של נאס"א), וחקרה את ההשפעות של טיסה ממושכת בחלל על גוף האדם. בשנת 2002 השתתפה מאיר כאקוונאוטית במשימה NEEMO 4, משימה משותפת לנאס"א ולמנהל האוקיינוסים והאטמוספירה הלאומי (NOAA), בה שהתה יחד עם שאר חברי הצוות במעבדת מחקר תת־ימית במשך חמישה ימים.

בשנת 2011 חקרה מאיר את האווז ההודי, מסוג אווז אפור, המסוגל לעוף מעל הרי ההימלאיה במצבים של אטמוספירה דלילה.

 בנאס"א 
בשנת 2013 נבחרה מאיר לקבוצת האסטרונאוטים ה־21 מטעם סוכנות החלל האמריקנית (נאס"א), והיא השלימה את אימוניה עמם ביולי 2015.

בשנת 2016, לקחה גם חלק בתוכנית האימונים ה-ESA CAVES  של סוכנות החלל האירופית (איס"א) המדמה משימות רחוקות על אסטרואידים, באמצעות חקירת מערות במעמקי האי סרדיניה שבים התיכון.

 משלחות 61/62 לתחנת החלל הבין-לאומית 

ב־25 בספטמבר 2019, בזמן 19:42:40 UTC, מאיר שוגרה על גבי סויוז MS-15 ביחד עם עמיתיה לתחנת החלל הבין-לאומית, אולג סקריפוצ'קה והזאע אל-מנסורי. מאיר היא מהנדסת הטיסה של משלחות 61 ו־62 לתחנת החלל הבין-לאומית.

ב־18 באוקטובר 2019, יצאה מתחנת החלל יחד עם האסטרונאוטית כריסטינה קוק למשימת תיקון התקן BCDU, ובכך הן ביצעו את הליכת החלל הראשונה שבוצעה בידי צוות נשי בלבד.

ב־17 באפריל 2020, מאיר שבה לכדור הארץ לאחר 205 יום בחלל, יחד עם עמיתיה אולג סקריפוצ'קה ואנדרו מורגן.

 תוכנית ארטמיס 

ב־2020 נבחרה מאיר על־ידי נאס"א לאחת מקבוצת האסטרונאוטים שייקחו חלק בתוכנית ארטמיס, ששמה את יהבה על "להחזיר עטרה ליושנה" בדמות נחיתה מאוישת אמריקנית על הירח, והיא עתידה לממש זאת במהלך שנת 2026, אם לא יהיו עיכובים בלתי צפויים. משימת הנחיתה על הירח נדתחה ל-2028.

חיים אישיים
190px|ממוזער|מאיר, 2013
למאיר בנוסף לאזרחות אמריקאית, גם אזרחות שוודית (דרך אמהּ). היא למדה סמסטר אחד מהתואר הראשון שלה באוניברסיטת סטוקהולם, ומלבד אנגלית ורוסית (חובה כאסטרונאוטית) היא דוברת גם שוודית.

אסטרונאוטים רשאים להביא עמם מספר חפצים אישיים לתחנת החלל הבין-לאומית, כשחלק מבחירותיה של מאיר היו דגל ישראל, גרביים מעוטרות מגני דוד וחנוכיות, גלויות של ישראל, מדליה לזכרו של טייס החלל הישראלי אילן רמון, וציור שציירה רעייתו רונה רמון. בין השאר, מאיר צילמה גם את ישראל מהחלל.

 פרסים 
למאיר הוענקו פרסים רבים, וביניהם:
 Philanthropic Educational Organization (PEO) Scholar Award (2008);
 Achievement Rewards for College Scientists (ARCS) Fellowship (2006);
 Lockheed Martin Space Operations (LMSO) Special Recognition Award (2002);
 NASA JSC Space and Life Sciences Directorate Special Professional Achievement Award (2002);
 Lockheed Martin Technology Services "Lightning Award" (2002);
 Honorary Doctor of Technology from Luleå University of Technology, Sweden (2020).
 קישורים חיצוניים 






 הערות שוליים 

קטגוריה:אמריקאים ילידי מיין
קטגוריה:אנשי צוות תחנת החלל הבין-לאומית
קטגוריה:אסטרונאוטים יהודים
קטגוריה:אסטרונאוטיות אמריקאיות
קטגוריה:הלכי חלל יהודים
קטגוריה:הלכי חלל אמריקאים
קטגוריה:זואולוגים יהודים אמריקאים
קטגוריה:ביולוגיות ימיות אמריקאיות
קטגוריה:טייסים יהודים אמריקאים
קטגוריה:אנטארקטיקה: מגלי היבשת
קטגוריה:אמריקאיות ממוצא שוודי
קטגוריה:אמריקאים ממוצא שוודי
קטגוריה:אמריקאיות ממוצא ישראלי
קטגוריה:אמריקאים ממוצא ישראלי
קטגוריה:אמריקאיות ממוצא יהודי
קטגוריה:צוללות (נשים)
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:בעלות תואר דוקטור מאוניברסיטת קליפורניה בסן דייגו
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:מקבלות תואר דוקטור לשם כבוד ממכון ויצמן למדע
קטגוריה:מקבלי תואר דוקטור לשם כבוד ממכון ויצמן למדע
קטגוריה:אמריקאיות שנולדו ב-1977
קטגוריה:אמריקאים שנולדו ב-1977